text: Turister skal lokkes med mad
  20 november 2012 kl. 16.47
  Lokale retter og gastronomiske specialiteter fra vadehavsområdet skal lokke turister til.
  I dag blev en ny grænseoverskridende "Gastronomi-rute" præsenteret med en bustur.
  Rømø-Tønder Turistforening, Turistgruppe Vestjylland, Skærbæk Fritidscenter og to tyske turistorganisationer står bag den nye guide.
  Den skal introducere turister til gastronomien på begge sider af grænsen - og til de mange af Vadehavets råvarer og den mad, der bliver serveret på områdets mange spisesteder.
  